B4-0085, 0114 και 0116/95

Ψήφισμα σχετικά με την κατάσταση στην Πολιτεία Τσιάπας

Το Ευρωπαϊκό Κοινοβούλιο,

- έχοντας υπόψη το ψήφισμά του της 20ής Ιανουαρίου 1994 σχετικά με την εξέγερση στην Πολιτεία Τσιάπας (Μεξικό) ((ΕΕ C 44 της 14.2.1994, σ. 158)),

Α. λαμβάνοντας υπόψη ότι το αποτέλεσμα της διάσκεψης μεταξύ της Μεξικανικής Κυβέρνησης και του Ζαπατιστικού Εθνικοαπελευθερωτικού Στρατού (ΕΖLN), η οποία έλαβε χώρα στο δάσος Lacandona, την παρελθούσα Κυριακή 15 Ιανουαρίου 1995, ανοίγει ένα νέο δρόμο συνεννοήσεως για την ειρηνική επίλυση της διενέξεως που μαστίζει την Πολιτεία Τσιάπας,

Β. χαιρετίζοντας με ελπίδα το γεγονός ότι η εκεχειρία μεταξύ του Ζαπατιστικού Εθνικοαπελευθερωτικού Στρατού (EZLN) και της μεξικανικής κυβέρνησης διαρκεί ήδη ένα χρόνο, αλλά επισημαίνοντας ότι η πολιτική και οικονομική κατάσταση της Πολιτείας Τσιάπας θέτει σε κίνδυνο τη διατήρηση της εκεχειρίας,

Γ. ανησυχώντας έντονα επειδή η πολιτική και κοινωνική κατάσταση που, στην Πολιτεία Τσιάπας, πλήττει κυρίως τους ιθαγενείς πληθυσμούς της περιοχής δεν επέφερε καμία θετική αλλαγή και θέτει σε κίνδυνο τη συνέχιση της εκεχειρίας, δεδομένου ότι τα αίτια της εξέγερσης διαιωνίζονται,

Δ. ανησυχώντας για την κατάσταση βίας που συνεχίζεται στην Πολιτεία Τσιάπας του Μεξικού και τον κίνδυνο που απειλεί το σεβασμό των δικαιωμάτων του ανθρώπου,

Ε. ανησυχώντας για την επιδείνωση της γενικής κατάστασης της χώρας μετά τις εκλογές που διεξήχθησαν στις 21 Αυγούστου 1994,

ΣΤ. έχοντας επίγνωση των σοβαρών διαταραχών που προκλήθηκαν στην οικονομία της χώρας και των επιπτώσεων της κατάστασης αυτής στο σύνολο των οικονομιών της ηπείρου, έχοντας ως αποτέλεσμα τη σημαντικότερη υποτίμηση του νομίσματος κατά τα τελευταία έτη,

Ζ. έχοντας υπόψη τα συμπεράσματα της Διάσκεψης Κορυφής των αρχηγών κρατών και κυβερνήσεων του Έσσεν, στις 9 και 10 Δεκεμβρίου 1994, με στόχο τη δημιουργία νέου συμβατικού πλαισίου μεταξύ της Ευρωπαϊκής Ένωσης και των Ηνωμένων Πολιτειών του Μεξικού,

1. Χαιρετίζει με ικανοποίηση τις πρώτες επαφές που έλαβαν χώρα μεταξύ της νέας κυβερνήσεως και του Ζαπατιστικού Εθνικοαπελευθερωτικού Στρατού[semigr ]

2. επαναλαμβάνει ότι είναι απόλυτα αναγκαίο να συνεχισθεί αυτός ο διάλογος προκειμένου να εξασφαλισθεί ο σεβασμός των δικαιωμάτων του ανθρώπου και να διορθωθεί η κατάσταση εκμετάλλευσης, αθλιότητας και αδικίας που πλήττει τον αυτόχθονα πληθυσμό[semigr ]

3. απευθύνει έκκληση προς τα εμπλεκόμενα μέρη προκειμένου, μέσω του διαλόγου και την εκτόνωσης της εντάσεως, να αποφύγουν κάθε δυνατότητα επανάληψης των εχθροπραξιών[semigr ]

4. αναγνωρίζει τις διαμεσολαβητικές προσπάθειες με στόχο την εγκαθίδρυση κλίματος ηρεμίας και ελπίδας που κατέβαλε η επιτροπή υπό την αιγίδα του Επισκόπου San Cristσbal de las Casas[semigr ]

5. καλεί τον Πρόεδρο Ernesto Zedillo να τηρήσει τις υποσχέσεις του στον τομέα της εκλογικής νομοθεσίας και της δικαιοσύνης, προκειμένου να καταπολεμηθεί η διαφθορά, να εκδημοκρατισθεί η κοινωνία, να πραγματοποιηθεί η γεωργική μεταρρύθμιση και να προαχθεί ο σεβασμός των δικαιωμάτων του ανθρώπου[semigr ]

6. απευθύνει έκκληση προς την Επιτροπή με στόχο την κινητοποίηση, ταυτόχρονα με όλες τις άλλες διεθνείς οργανώσεις, όλων των μέσων που θα οδηγήσουν στην ανάληψη ειδικής δράσης για την ενίσχυση της οικονομίας της χώρας[semigr ]

7. ζητεί από την Ευρωπαϊκή Τράπεζα Επενδύσεων να παράσχει από τα κονδύλια του προϋπολογισμού που προορίζονται για τις τρίτες χώρες, ενισχύσεις στη μεξικανική οικονομία για την αποκατάσταση της μακροοικονομικής ισορροπίας[semigr ]

8. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τα κράτη μέλη, την Ευρωπαϊκή Τράπεζα Επενδύσεων, την κυβέρνηση του Μεξικού, την υπό τον Επίσκοπο San Cristσbal de las Casas επιτροπή, τον Οργανισμό Αμερικανικών Κρατών και την CONAI.